Хра злоу ахҭысқәа: Гамсаниаԥҳа Аԥсны ахада иусуразы иҟаиҵаз иажәахә азы лгәаанагара
21:12 11.11.2022 (ирҿыцуп: 21:44 11.11.2022)
Абҵара 10 азы Аԥсны ахада Аслан Бжьаниа атәылауаа рҿаԥхьа иусура алҵшәақәа рзы аҳасабырба ҟаиҵеит, анаҩс алатәара иалахәызи ауаажәларреи рызҵаарақәа рҭак ҟаиҵеит.
ААУ аполитологиеи асоциологиеи ркафедра аиҳабы, Жәлар реизара ааԥхьарақәа хԥа рдепутат Емма Гамсаниаԥҳа арадио Sputnik аефир аҿы Атәыла ахада иқәгылара ахҳәаа алҭеит.
Гамсаниаԥҳа лгәаанагарала, Аԥсны ахада атәылаҿы иҵарны иқәгылоу азҵаарақәа инарҵауланы дырзаааҭгылеит, аналитикагьы ибзиан иҟаҵан ҳәа азгәалҭеит лара. Аполитолог афымцалашаразы иҟоу аҭагылазаашьа ахҳәаа алҭеит, аинвестициақәа рзы лгәаанагара лҳәеит.
Аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.